<https://spotmedia.ro/stiri/sport/schimbarea-care-l-a-facut-pe-dica-sa-si-dea-demisia-de-la-fcsb-poate-te-ai-staturat-de-ordine#article>
<http://schema.org/articleBody>
"Basarab Panduru este convins că o schimbare produsă în meciul dintre FCSB și UTA Arad l-a determinat pe Nicolae Dică să-l anunțe pe Gigi Becali că vrea să plece de la echipă.\n\n\n\nFostul internațional român crede că înlocuirea lui Omrani cu Oaidă, din minutul 56, a fost dictată de Becali, ci nu de Dică.\n\n\n\n\"Mă surprinde că şi-a dat demisia şi nu i-a fost (n.r. - acceptată)… De ce ar putea să-şi dea demisia după un meci pe care-l câştigă? Înainte de meci spunea că-şi dă demisia când vrea. Ce cred eu… În minutul 55 se face o schimbare controversată, nu pe stilul FCSB-ului. După îl vedem pe Omrani cu gheaţă la picior, iese Omrani, intră Oaidă. E contrar FCSB-ului. Eşti criticat la meciul cu Petrolul şi spune patronul că vrea posesie, vrea mingea. Se face schimbarea asta cu UTA (n.r. - schimbare defensivă). Se poate de la schimbarea asta? E schimbarea în stilul lui Dică? Se poate să fie de la asta nemulţumirea lui?\", a spus Panduru la Orange Sport.\n\n\n\n\"E pe principiul FCSB-ului schimbarea asta? Ţi s-a impus ceva, te-a deranjat ceva? Eu întreb dacă s-ar putea ca demisia să fi plecat de la schimbarea asta. Niciodată nu s-a produs schimbarea asta aşa de devreme. Faci schimbarea asta în minutul 55 la 1-0? Când câştigi şi vrei să-ţi dai demisia, ceva te-a deranjat. Undeva, ceva este, că noi nu ştim ce au discutat ei. Schimbarea asta a fost făcută de frică, nu? Că venea UTA, era periculoasă, dar e contrar fotbalului. FCSB nu făcea schimbările astea în minutul 55. Poate te-ai stăturat de ordine, dar pe asta cu demisia după o victorie nu o făceai niciodată. Dacă ai rămas, înseamnă că… 'Bine, mă, nu mai fac nicio schimbare, faci tu'\", a adăugat Panduru.\n\n\n\nFCSB a învins-o pe UTA Arad cu 2-1, într-un meci jucat duminică în etapa a 14-a din Superligă.\n\n\n\nOlaru (min.16) și Compagno (min.89 - penalti) au marcat pentru gazde, în timp ce reușita arădenilor a fost semnată de Keșeru (min.91)."
<https://spotmedia.ro/stiri/sport/schimbarea-care-l-a-facut-pe-dica-sa-si-dea-demisia-de-la-fcsb-poate-te-ai-staturat-de-ordine>